W òbrëmienim programë Erasmùs ten asysteńt na katedrze rusynisticzi na ùniwersytece w Nowim Sadze prowadzy cykel wëkładów ò jãzëkù swòji miészëznë. Rusynowie trafilë do Serbie w 18 stalatim, czej pò wòjnie w Òsmańsczim Jimperium terenë Vojvodinë bëłë zdzesątkòwóné i bëło nót je òsedlëc. Mùszi téż rzec, że historiô jich pismieniznë je starszô jak nasza, òd 18 stalata pòwstôwałë rusyńsczé szkòłë i jinstitucje dzejającé przë Kòscele. Wizyta gòsca to je téż leżnosc do zapòznaniô gò z kaszëbsczim strzodowiszczã i przërównaniô sytuacjów tëch dwùch miészëznów. Jegò dozéraczã je profesór Duszan Pażdżersczi jaczi zapòznôwô gò z Kaszëbama. Aleksander Mudri na Kaszëbach mdze do strzodë. Przë leżnoscë tegò pòtkaniô i rusyńskô i kaszëbskô strona zadeklarowałë chãc zmòcnieniô łączbë w przińdnoce.